Nyeste Skilderie af Kiøbenhavn, 1825-11-15
Blandede Efterretninger. Om Haiti. Ved den Haitiske Fristats Anerkjendelse af den franske Moderstat har hiint Land faaet en ny og vigtig Betydning i det europæiske Statsliv. Enhver nøiere Kundskab om samme, maa derfor i dette Øjeblik være os velkommen. Den til Slaveriets Afskaffelse og den africanske Folke slægts Forbedring nedsatte americanske Commission var det paalagt, at undersøge det haitiske Folks sædelige og politiske Tilstand, og følgende er Hovedindholdet af dens Beretning. Af de Mænds Fremstillinger, som have opholdt sig der, og af de der trykte offentlige Skrifter erfares, at Haiterne have gjort en Fremskridt i Dannelse og Forstandsforbedring, næsten, om ikke ganske, uden Mage i Folkenes Historie. Offentlige Friskoler ere oprettede i større Mængde, end man, i Forhold til Befolkningens Fornødenheder, kjender til i europæiske Lande, og Lærlingerne vise en god Fremgang i deres Lærdomme. - Regjeringen er kraftfuld og, som det synes, fast. Den er republicansk i sin Form; Lovene gjennemgaaes vel af et lovgivende Corps, valgt af Folket, men det hedder dog, at Præsidentens Opsyn dermed har Overvægten, da den militaire Magt staaer til hans Raadighed. Han lader sig imidlertid ikke see, for at misbruge sin Myndighed; og det er aabenbart, at naar Opdragelsessystemet og den republicanske Regjeringsform saaledes vedbliver, vil, i en ikke fjern Tidspunkt, Magten virkeligen komme i Folkets og deres Repræsentanters Hænder. Jnden Kundskab er almindeligen udbredt, maa den fornemste Indflydelse og Myndighed nødvendigen blive udøvet af saa modige og overordentlige Characterer, der ere gaaede den store Hob foran i Jndsigt. - Den største Deel af Menneskene i alle Lande ere Daglønnere, der leve af deres. Løn, og Mængden af de Levnetsmidler, der gives dem for deres Tjenester, er maaskee det bedste Særkjende, der kan erholdes angaaende Graden af den Lykke, de nyde, eller den virkelige Undertrykkelse, de lide. Vilde man paa denne Prøvesteen prøve Haiternes Tilstand, saa vilde man bestemt finde den bedre end noget europæisk Folks, og de forenede Staters Borgere vilde ikke være istand til at rose sig af nogen paafaldende Overlegenhed. De i haitiske Søhavne Arbeidendes Dagløn er en Dollar hver Dag, og Prisen paa Levnetsmidler er næsten den samme som i vore Havne. Folkenes Fornødenheder af Klæder, Huusly og Møbler ere de samme, som i vore Egne, saa at i det Hele Midlerne til hyggeligt Livsophold ere sandsynligviis ligesaa rundeligen i Besiddelse af de arbeidende Haitier, som af noget andet Lands Arbeidere paa Jorden. Denne Overflødighed er et ligesaa afgjort Beviis paa Regjeringens Mildhed, som et Vidnesbyrd om, at den ikke knuser Folket til Støv, ved Undertrykkelsens bestattende og eneberettigende Haand. - Haitis officielle Documenter og offentlige Journaler have saa meget udmærket sig ved Eiendommelighed i Stiil, Dybhed i Tanker og Rigtighed i Følelse, at mange have troet, at de maa have været et Værk af Fremmede, og ikke af de Personer, der udøve Myndigheden; thi de kunne ikke begribe, at indfødte Haitier havde opnaaet den Aands fuldkommenhed, som disse Documenter vidne om. Til Giensvar paa Tvivl af den Art siger Udgiveren af denne Stads (Philladelphias) National Gazette, den agtværdigste Tidende i de Bostonske Stater, at en Herre fra den Plads, som i nogen Tid har opholdt sig i Hati, og hvis Forsikkring, fortjener ubetinget Tillid, erklærer, af egen Erfaring, at det er en uomtvistelig Kiendsgierning, at de omtalte Bekjendtgjørelser ere virkeligen et Værk af dem, som Forfatterskabet tillægges.